als_Latn dik_Latn sag_Latn
Një bombe 4 mega-ton ka qene shume pranë shpërthimit ne Shtetet e Bashkuara ne 1961. Lajmi është zbuluar nga një dokument sekret e publikuar fillimisht ne gazetën britanike “The Guardian”. Dy bomba ndodheshin në bordin e avionit “B-52” që fluturoi mbi Karolinën e Veriut dhe të dyja ranë, por vetëm njëra nisi procesin e shpërthimit. Qeveria amerikane ka qenë në dijeni të ngjarjes edhe më parë, por kurrë nuk e kishte bërë publik faktin se sa pranë shpërthimit ishte një prej bombave. Dokumenti u sigurua nga gazetari Eric Schlosser në bazë të Aktit të Lirisë së Informacionit. Ky i fundit tha se nje shpërthim i tille do te kishte ndryshuar krejt rrjedhën e historisë. Avioni po kryente një fluturim rutinë kur filloi të kishte një avari mbi zonën e Karolinës së Veriut më 23 janar 1961. Teksa avioni po thërmohej në ajër, një komandë në kabinë liroi dy bombat me hidrogjen. Njëra ra në tokë e çarmatosur, por e dyta kaloi të gjitha mekanizmat e armatosjes, përveç njërit dhe shkoi shumë pranë shpërthimit. Vetëm mosfunksionimi i një çelësi me voltazh të ulët parandaloi katastrofën. Bomba ishte pothuajse 260 herë më e fuqishme se bombat që ranë në Hiroshima dhe Nagasaki të Japonisë. Ngjarja ndodhi gjatë kulmit të Luftës së Ftohtë mes Shteteve të Bashkuara dhe Rusisë, vetëm një vit para se kriza e raketave kubaneze të çonte frikën e armëve bërthamore në dyert e Amerikës.
als_Latn